જૂના મેમોનું શું થશે? હજુ અવઢવ: ગત વર્ષે સીસીટીવી કેમેરાના આધારે ઈ-મેમો ફટકારવાની પ્રથા બંધ કરાઈ ત્યારે હજારો વાહનચાલકોના ઈ-મેમોના નાણાં ભરાયા ન હતા. ઈ-મેમોની પ્રથા ફરી શરૂ થઈ રહી છે ત્યારે અગાઉ નહીં ભરાયેલા ઈ-મેમોનું શું થશે તે અંગે હજુ અવઢવ છે. વાહનચાલકો નવા ઈશ્યૂ થયેલા મેમો ભરવા જાય ત્યારે અગાઉના મેમોની રકમ વસૂલાશે કે તેની માંડવાળ કરી દેવાઈ છે તે અંગે હજુ સ્પષ્ટતા થઈ નથી. વળી, ગત વખતે દંડ ભરવાની મુદત વીતી ગયા બાદ અનેક લોકોને ઈ-મેમો મળ્યા હોવાની ફરિયાદો ઊઠી હતી. નવેસરથી ઈ-મેમોની પ્રથા શરૂ થઈ રહી છે ત્યારે વાહનચાલકોને સમયસર નોટિસ મળશે કે કેમ તે પણ એક પ્રશ્ન છે.